VS002365
Datum: 2005-07-21T02:00:00.000+02:00
datum_sodbe_i_stopnje: 2007-04-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe kolena in goleni in njihove posledice
fischer: lahki primeri
odskodnina: 5.590,21 EUR (primerna odškodnina), še dosojeni znesek je bil ustrezno zmanjšan zaradi upoštevanja 20% soodgovornosti tožnika
opombe: II Ips 799/2008. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Padec na poledenelih stopnicah pred gostinskim lokalom. Soodgovornost tožnika je ocenjena na 20%.

## Poškodba

Zlom vrška desne pogačice.

## Telesne bolečine

4.590,21 EUR K zdravniku je šel šele po nekaj urah, zato je tudi sam prispeval k daljšemu trajanju hudih bolečin. Stalne hude bolečine – ob poškodbi in 2 dni po operaciji, stalne srednje hude – 3 dni, lahke – 3 tedne. 70% bolečin je posledica stare poškodbe.

#### Hospitalizacija

12 dni v zvezi z operacijo, nato še 3 dni zaradi odstranitve osteosintetskega materiala.

#### Rehabilitacija

3 tedne zdravilišča, fizioterapija, razgibavanje tudi doma.

#### Nevšečnosti med zdravljenjem

Noge ni mogel obremenjevati 4 tedne, 7 tednov je hodil z berglami, splošna narkoza, 8x RTG, jemanje analgetikov, jemanje antibiotikov 3 tedne), prevezi rane prbl. 3 mesece (dodatno zaradi lokalnega vnetja), odstranitev drena in šivov, hlajenje kolena z ledom.

## Strah

1.000 EUR Upoštevano je bilo, da je imel že ob stari poškodbi nekaj izkušenj z zdravljenjem, saj so se že takrat pojavile komplikacije, česar se je tudi tokrat bal. Neintenziven sekundarni strah – 1 dan. Kasneje se je povečal, saj je izvedel, da bo operiran; strah je nato izzvenel in se ponovno okrepil zaradi komplikacij z vnetjem. Ta strah je trajal do konca zdravljenja.

## Zmanjšanje življenjske aktivnosti

Zahtevek je bil zavrnjen.

---

OZ člen 179, 182